钦定古今图书集成/明伦汇编/官常典/第751卷 > 王上庸
## 钦定古今图书集成/明伦汇编/官常典/第751卷 > 王上庸

按《衡州府志》：“上庸，四川人。以武进士授湖南兵巡道。
中军受事未半月，张献忠寇至，巡道金九陛欲弃城
去，挟上庸。上庸曰：‘上庸虽小弁，已有湖南职守，固不
可去也’。已而贼至，桂王欲南奔，上庸护送至石矶站，
所部乌合百馀人，寇猝蹑及，部卒鸟散。上庸大叫起
腋，挟佛郎机，击杀贼数百人。贼千骑至，火药尽，上庸”
举铁炮奋击，复杀数人，乃遇害。